Θεσσαλονίκη, 14/05/2020

**Η LIDL EΛΛΑΣ ΑΝΑΛΑΜΒΑΝΕΙ ΚΑΙ ΠΑΛΙ ΤΗ ΣΤΗΡΙΞΗ ΤΟΥ ΕΡΓΟΥ ΑΝΤΙΡΡΥΠΑΝΣΗΣ ΚΑΙ ΚΑΘΑΡΙΣΜΟΥ ΤΟΥ ΘΕΡΜΑΪΚΟΥ ΚΟΛΠΟΥ**

H Lidl Ελλάς ανέλαβε για μία ακόμη φορά να καλύψει μέρος των εξόδων για τον καθαρισμό του Θερμαϊκού κόλπου από το ειδικά διαμορφωμένο αντιρρυπαντικό σκάφος "Αλκίππη" της North Aegean Slops Α.Ε., για τους επόμενους τέσσερις μήνες.

Συγκεκριμένα η Lidl Ελλάς ανέλαβε να στηρίξει την προσπάθεια του Yφυπουργείου Μακεδονίας - Θράκης για την απομάκρυνση των επιπλεόντων απορριμμάτων, του φυτοπλαγκτόν και της κόκκινης παλίρροιας, που επιβαρύνουν τον παραλιακό άξονα της Θεσσαλονίκης. Η περισυλλογή αντικειμένων και κηλίδων ξεκινά από το λιμάνι της Θεσσαλονίκης και επεκτείνεται στη θαλάσσια περιοχή του Μεγάρου Μουσικής, της Αγίας Τριάδας και του Δέλτα των ποταμών Αξιού, Λουδία, Αλιάκμονα.

Η Lidl Ελλάς πιστή στο πρόγραμμα εταιρικής υπευθυνότητας που ακολουθεί και με υψηλό το αίσθημα περιβαλλοντικής συνείδησης, αποδεικνύει για ακόμη μία φορά πως έχει ολοκληρωμένη αντίληψη της ευθύνης της απέναντι στο περιβάλλον και για αυτό έχει τοποθετήσει τη βιώσιμη ανάπτυξη σε πρώτο πλάνο. Αυτή είναι η δέσμευση και, ταυτόχρονα, η αποστολή της.

Η ενέργεια αυτή αποτελεί μέρος του **REset Plastic**, της διεθνούς στρατηγικής του ομίλου Schwarz για το πλαστικό στην οποία συμμετέχει και η Lidl Ελλάς και συγκεκριμένα στο πεδίο δράσης REmove για την υποστήριξη ενεργειών απομάκρυνσης πλαστικών απορριμμάτων από το περιβάλλον.

O όμιλος Schwarz, στον οποίο ανήκουν οι αλυσίδες λιανικής Lidl και Kaufland και αποτελεί μία από τις μεγαλύτερες εμπορικές επιχειρήσεις σε διεθνές επίπεδο, αναγνωρίζει και αναλαμβάνει την ευθύνη που του αναλογεί για το περιβάλλον. Με την πρωτοβουλία **REset Plastic**, έχει αναπτύξει μια ολιστική, διεθνή στρατηγική που περιλαμβάνει πέντε τομείς δράσης: την αποφυγή, τον (επανα)σχεδιασμό, την ανακύκλωση, την απομάκρυνση και την έρευνα. Έτσι μειώνεται η χρήση του πλαστικού και κλείνει ο κύκλος στο πλαίσιο της κυκλικής οικονομίας.

Τα πεδία δράσης της πρωτοβουλίας **REset Plastic** είναι τα εξής:

**REduce / Αποφυγή**

Αποφυγή χρήσης πλαστικού όπου είναι εφικτό και βιώσιμο

**REdesign / (Επανα)σχεδιασμός**

(Επανα)σχεδιασμός προϊόντων ώστε να είναι ανακυκλώσιμα και να κλείνει ο κύκλος στο πλαίσιο της κυκλικής οικονομίας

**REcycle / Ανακύκλωση**

Συλλογή, διαλογή, ανακύκλωση και κλείσιμο του κύκλου ζωής των πρώτων υλών

**REmove / Απομάκρυνση**

Υποστήριξη εκστρατειών απομάκρυνσης πλαστικών απορριμμάτων από το περιβάλλον

**REsearch / Έρευνα**

Επενδύσεις στην έρευνα και ανάπτυξη καινοτόμων λύσεων και ενημέρωση για την ανακύκλωση και την προστασία των φυσικών πόρων

Μάθετε περισσότερα στο:

<https://corporate.lidl-hellas.gr/responsibility/reset-plastic>

**Επισκεφθείτε τη Lidl Ελλάς και στα:**

**https://corporate.lidl-hellas.gr**

[**www.facebook.com/lidlgr**](http://www.facebook.com/lidlgr/)

[**www.twitter.com/Lidl\_Hellas\_**](http://www.twitter.com/Lidl_Hellas_)

[**www.instagram.com/lidl\_hellas**](https://www.instagram.com/lidl_hellas/)

[**www.linkedin.com/company/lidl-hellas**](http://www.linkedin.com/company/lidl-hellas)

**https://www.youtube.com/user/lidlhellas**